CELEX: 31983R3521
Language: el
Date: 1983-12-12 00:00:00
Title: Κανονισμός (ΕΟΚ) αριθ. 3521/83 του Συμβουλίου της 12ης Δεκεμβρίου 1983 για την τροποποίηση του κανονισμού (ΕΟΚ) αριθ. 985/68 όσον αφορά την κατάταξη του βουτύρου και της κρέμας γάλακτος

Avis juridique important

|

31983R3521

Κανονισμός (ΕΟΚ) αριθ. 3521/83 του Συμβουλίου της 12ης Δεκεμβρίου 1983 για την τροποποίηση του κανονισμού (ΕΟΚ) αριθ. 985/68 όσον αφορά την κατάταξη του βουτύρου και της κρέμας γάλακτος  

Επίσημη Εφημερίδα αριθ. L 352 της 15/12/1983 σ. 0004 - 0004 Φινλανδική ειδική έκδοση: Κεφάλαιο 3 τόμος 17 σ. 0022  Ισπανική ειδική έκδοση: Κεφάλαιο 03 τόμος 29 σ. 0151  Σουηδική ειδική έκδοση: Κεφάλαιο 3 τόμος 17 σ. 0022  Πορτογαλική ειδική έκδοση : Κεφάλαιο 03 τόμος 29 σ. 0151 

***** ΚΑΝΟΝΙΣΜΟΣ (ΕΟΚ) αριθ. 3521/83 ΤΟΥ ΣΥΜΒΟΥΛΙΟΥ  της 12ης Δεκεμβρίου 1983  για την τροποποίηση του κανονισμού (ΕΟΚ) αριθ. 985/68 όσον αφορά την κατάταξη του βουτύρου και της κρέμας γάλακτος  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως της αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 1600/83 (2), και ιδίως το άρθρο 6 παράγραφος 6,  την πρόταση της Επιτροπής,  Εκτιμώντας:  ότι ο κανονισμός (ΕΟΚ) αριθ. 985/68 του Συμβουλίου της 15ης Ιουλίου 1968 περί καθορισμού των γενικών κανόνων που διέπουν τα μέτρα παρεμβάσεως στην αγορά του βουτύρου και της κρέμας γάλακτος (3), όπως τροποποιήθηκε τελευταία από την πράξη προσχωρήσεως του 1979, προβλέπει ότι το βούτυρο που αγοράζουν οι οργανισμοί παρεμβάσεως πρέπει να ανταποκρίνεται σε ορισμένες προϋποθέσεις· ότι μία από τις προϋποθέσεις αυτές είναι να κατατάσσεται το βούτυρο ως πρώτη ποιότητα στο κράτος μέλος όπου παράγεται· ότι τροποποιήθηκε ο χαρακτηρισμός του ολλανδικού βουτύρου πρώτης ποιότητας· ότι, συνεπώς, συντρέχει λόγος να τροποποιηθεί ο χαρακτηρισμός του βουτύρου αυτού στο άρθρο 1 του εν λόγω κανονισμού,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Η όγδοη περίπτωση του άρθρου 1 παράγραφος 3 στοιχείο β) του κανονισμού (ΕΟΚ) αριθ. 985/68 αντικαθίσταται ως εξής:  «- κατατάσσεται ως "Extra kwaliteit", όσον αφορά το ολλανδικό βούτυρο».  Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 12 Δεκεμβρίου 1983.  Για το Συμβούλιο  Ο Πρόεδρος  Κ. ΣΗΜΙΤΗΣ  (1) ΕΕ αριθ. L 148 της 28. 6. 1968, σ. 13.  (2) ΕΕ αριθ. L 163 της 22. 6. 1983, σ. 56.  (3) ΕΕ αριθ. L 169 της 18. 7. 1968, σ. 1.